****

**REPUBLIKA HRVATSKA**

**VARAŽDINSKA ŽUPANIJA**

**OPĆINA SVETI ĐURĐ**

**Općinsko vijeće**

KLASA: 363-03/25-01/1

URBROJ: 2186-21-02-25-1

Sveti Đurđ, 28. ožujka 2025.

Na temelju odredbe članka 22. Statuta Općine Sveti Đurđ („Službeni vjesnik Varaždinske županije“ broj 30/21. i 18/23.), Općinsko vijeće Općine Sveti Đurđ na 41. sjednici održanoj 28.3.2025. godine donosi sljedeću

**ODLUKU**

**o oslobođenju od plaćanja komunalne naknade operativnih vatrogasaca**

**Vatrogasne zajednice Općine Sveti Đurđ za 2025. godinu**

Članak 1.

Od plaćanja komunalne naknade za 2025. godinu u potpunosti se oslobađaju operativni vatrogasci Vatrogasne zajednice Općine Sveti Đurđ (dalje u tekstu: VZO Sveti Đurđ) koji zadovoljavaju uvjete iz članka 41. stavak 1. Zakona o vatrogastvu ("Narodne novine" broj 125/19., 114/22., 155/23.), odnosno, nositelji zajedničkog domaćinstva u kojem žive operativni vatrogasci VZO Sveti Đurđ, s operativnim stažom u trajanju od najmanje jedne godine.

Članak 2.

(1) VZO Sveti Đurđ obvezan je dostaviti Jedinstvenom upravnom odjelu Općine Sveti Đurđ zahtjev za oslobođenje od plaćanja komunalne naknade operativnih vatrogasaca s važećom liječničkom svjedodžbom te popis operativnih vatrogasaca za koje se traži oslobođenje od plaćanja komunalne naknade najkasnije do 31. travnja tekuće godine. Popis obavezno sadrži ime i prezime i adresu stanovanja operativnog vatrogasca.

(2) Uvjet za ostvarenje prava na oslobođenje od plaćanja komunalne naknade je podmirenje svih obveza prema Općini Sveti Đurđ od strane obveznika plaćanja komunalne naknade - operativnog vatrogasca ili nositelja zajedničkog domaćinstva u kojem živi operativni vatrogasac za kojeg se podnosi zahtjev.

Članak 3.

Jedinstveni upravni odjel donosi rješenje o oslobađanju od plaćanja komunalne naknade za svakog operativnog vatrogasca koji ispunjava uvjete iz ove Odluke ili nositelja zajedničkog domaćinstva u kojem živi operativni vatrogasac za tekuću godinu.

Članak 4.

Ova Odluka se objavljuje u „Službenom vjesniku Varaždinske županije“, a stupa na snagu 1. travnja 2025. godine.

Predsjednik Općinskog vijeća

Damir Grgec